Aavehevonen

Maailmanloppu oli tulossa, Annin vanhemmat olivat nimittäin päättäneet, että he muuttaisivat maalle. Ainoa hyvä puoli muutossa oli että Anni saisi nähdä hevosensa Pollen joka päivä. Kaikki Annin kaverit tosin jäisivät kaupunkiin. 
Anni pakkasi vielä viimeiset tavaransa autoon ja sen jälkeen he lähtivät. Matkalla Anni mietti millainen heidän uusi koti olisi. Hän ei ollut vielä nähnyt taloa, mutta hänen äitinsä oli sanonut, että talo olisi iso ja sen vieressä oli pieni talli. Matkalla Annin äiti kertoi että talossa oli ennen asunut vanha mies. Miehellä ei ollut ollut muita ystäviä kuin hevosensa Jokeri. Kun hän oli mennyt yhtenä päivänä katsomaan Jokeria, hän oli löytänyt vain verisen Jokerin ruumiin. Pari kuukautta myöhemmin mies vietiin mielisairaalaan koska oli väittänyt että tallissa kummitteli.Niin talo oli jäänyt tyhjäksi ja Annin vanhemmat olivat päättäneet ostaa sen. Hetken kuluttua he olivat perillä.
Kun Anni oli kantanut tavaroitaan uuteen huoneeseensa, hän alkoi kantaa ratsastustavaroitaan talliin.Kun Anni avasi tallin oven, hänen nenäänsä tunkeutui ummehtunut haju. Anni painoi valon päälle, mutta epäonekseen hän sai todeta, että valo oli palanut.Hän päätti silti laittaa kaiken kuntoon, sillä Polle tulisi jo huomenna ja kaiken pitäisi olla sitä ennen valmiina.Hän vei tavaransa satulahuoneeseen. Yhtäkkiä ovi paiskautui kiinni ja tuli aivan pimeää. Anni luuli, että hänen isänsä oli tullut auttamaan häntä ja laittanut oven vahingossa kiinni, mutta kun Anni meni käytävälle hän ei nähnyt ketään. Vaikka oli pimeää, pienestä ikkunasta tuli kuitenkin sen verran valoa, että hän olisi nähnyt, jos tallissa olisi ollut muita. Kun Anni meni avaamaan ovea, hän näki yhden karsinan perällä oudon hahmon . Hahmo oli suuri, kuin hevonen. Mutta eihän Polle ollut vielä tullut. Yhtäkkiä hahmo liikahti, Anni pelästyi ja lähti hakemaan isäänsä, mutta kun he palasivat hahmo oli kadonnut. 
Illalla kun Anni meni nukkumaan hän ajatteli vieläkin sitä hevosta, jonka hän oli nähnyt. Hän oli melko varma että hevonen oli ollut Jokerin haamu. Mutta miksi se ei ollut siellä enää kun Anni tuli takaisin? Pian Annia alkoi väsyttää ja hän nukahti.

Loppu